AKT-EY-ministerineuvoston päätös N:o 2/97, tehty 24 päivänä huhtikuuta 1997, Lomén neljännen AKT-EY-yleissopimuksen pöytäkirjan N:o 1 muuttamisesta harmonoituun tavarankuvaus- ja -koodausjärjestelmään tehtyjen muutosten ja kivennäisöljytuotteisiin sovellettavien alkuperäsääntöjen käyttöönoton vuoksi



Virallinen lehti nro L 220 , 11/08/1997 s. 0006 - 0057



AKT-EY-MINISTERINEUVOSTON PÄÄTÖS N:o 2/97, tehty 24 päivänä huhtikuuta 1997, Lomén neljännen AKT-EY-yleissopimuksen pöytäkirjan N:o 1 muuttamisesta harmonoituun tavarankuvaus- ja -koodausjärjestelmään tehtyjen muutosten ja kivennäisöljytuotteisiin sovellettavien alkuperäsääntöjen käyttöönoton vuoksi (97/536/EY) AKT-EY-MINISTERINEUVOSTO, joka ottaa huomioon Loméssa 15 päivänä joulukuuta 1989 allekirjoitetun Lomén neljännen AKT-EY-yleisopimuksen ja erityisesti sen pöytäkirjan N:o 1 ja erityisesti sen 34 artiklan, sekä katsoo, että mainitun pöytäkirjan liite II koskee valmistusta ja käsittelyä, joka on suoritettava ei-alkuperäaineksille, jotta valmis tuote saa alkuperäaseman, kyseinen luettelo perustuu tavarankuvaukseen ja -koodaukseen, jota käytetään harmonoidussa tavarankuvaus- ja -koodausjärjestelmässä; harmonoituun tavarankuvaus- ja -koodausjärjestelmään on tehty muutoksia 1 päivästä tammikuuta 1996, ja on tarpeen siirtää nämä muutokset kyseisen pöytäkirjan liitteeseen II, tämän pöytäkirjan 33 artiklan mukaan kivennäisöljytuotteet jätetään väliaikaisesti mainitun pöytäkirjan soveltamisalan ulkopuolelle, olisi sen vuoksi määriteltävä edellytykset, joilla nämä tuotteet saavat alkuperätuotteen aseman neljättä AKT-EY-yleissopimusta sovellettaessa, ja lisäksi uusien jäsenvaltioiden Euroopan unioniin liittymisen vuoksi on tarpeen lisätä tiettyjä kielellisiä mainintoja, ON PÄÄTTÄNYT SEURAAVAA: 1 artikla Muutetaan Lomén neljännen AKT-EY-yleissopimuksen pöytäkirja N:o 1 seuraavasti: 1) Poistetaan 33 artikla. 2) Lisätään 13 ja 14 artiklaan ilmaukset seuraavasti: "ANNETTU JÄLKIKÄTEEN" "UTFÄRDAT I EFTERHAND" (13 artikla) "KAKSOISKAPPALE" (14 artikla). 3) Lisätään liitteeseen I tämän päätöksen liitteessä I oleva huomautus 8. 4) Korvataan liite II tämän päätöksen liitteenä II olevalla uudella liitteellä. 5) Poistetaan liite VIII. 2 artikla Tämä päätös tulee voimaan päivänä, jona se annetaan. Sitä sovelletaan 1 päivästä tammikuuta 1996. Tehty Luxemburgissa 24 päivänä huhtikuuta 1997 AKT-EY-ministerineuvoston puolesta RABUKA Puheenjohtaja LIITE I Huomautus 8 (1) 8.1. Lisäys 1 Nimikkeissä ex 2707, 2713-2715, ex 2901, ex 2902 ja ex 3403 tarkoitetaan ilmaisulla `tietty käsittely` seuraavia toimintoja: a) tyhjiötislaus; b) toistotislaus perusteellisen jakotislausmenetelmän avulla (2); c) krakkaus; d) reformointi; e) uuttaminen valikoivien liuottimien avulla; f) käsittely, jossa yhdistyvät kaikki seuraavat toiminnot: käsittely tiivistetyllä rikkihapolla, oleumilla tai rikkitrioksidilla; neutralointi emäksisillä aineilla; värinpoisto ja puhdistus luonnostaan aktiivisilla maalajeilla, aktivoiduilla maalajeilla, aktiivihiilellä tai bauksiitilla; g) polymerointi; h) alkylointi; i) isomerointi. 8.2. Lisäys 2 Nimikkeissä 2710, 2711 ja 2712 tarkoitetaan ilmaisulla `tietty käsittely` seuraavia toimintoja: a) tyhjiötislaus; b) toistotislaus perusteellisen jakotislausmenetelmän avulla (3); c) krakkaus; d) reformointi; e) uuttaminen valikoivien liuottimien avulla; f) käsittely, jossa yhdistyvät kaikki seuraavat toiminnot: käsittely tiivistetyllä rikkihapolla, oleumilla tai rikkitrioksidilla; neutralointi emäksisillä aineilla; värinpoisto ja puhdistus luonnostaan aktiivisilla maalajeilla, aktivoiduilla maalajeilla, aktiivihiilellä tai bauksiitilla; g) polymerointi; h) alkylointi; i) isomerointi; j) ainoastaan nimikkeeseen ex 2710 kuuluvien tuotteiden osalta rikinpoisto vedyn avulla, jonka tuloksena valmistettujen tuotteiden rikkipitoisuus vähenee vähintään 85 prosenttia (ASTM D 1266-59 T-menetelmä); k) ainoastaan nimikkeeseen 2710 kuuluvien tuotteiden osalta parafiinin poisto muun menetelmän avulla kuin suodattamalla; l) ainoastaan nimikkeeseen ex 2710 kuuluvien tuotteiden osalta vetykäsittely suuremmassa kuin 20 baarin paineessa ja suuremmassa kuin 250 °C:n lämpötilassa katalysaattoria käyttäen, muussa kuin rikinpoistotarkoituksessa, kun vety on aktiivisena aineena kemiallisessa reaktiossa. Nimikkeen ex 2710 voiteluöljyjen jatkokäsittelyä vedyn avulla (esimerkiksi vedyn avulla tapahtuva viimeistely eli "hydrofinishing" tai värinpoisto) erityisesti värin tai stabiliteetin parantamiseksi ei pidetä tiettynä käsittelynä; m) ainoastaan nimikkeeseen ex 2710 kuuluvien tuotteiden osalta ilmatislaus, jos vähemmän kuin 30 prosenttia näistä tuotteista, hävikki mukaan lukien, tislautuu 300 °C:n lämpötilassa ASTM D 86 -menetelmän avulla määritettynä; n) muiden raskasöljyjen kuin ainoastaan nimikkeeseen ex 2710 kuuluvien kaasu- ja polttoöljyjen osalta käsittely suurtaajuudella toimivan sähköisen huiskupurkauksen avulla. 8.3. Nimikkeiden ex 2707, 2713-2715, ex 2901, ex 2902 ja ex 3403 osalta yksinkertaiset toiminnot kuten puhdistus, dekantointi, suolojenpoisto, veden poisto, suodatus, värjääminen, merkitseminen, tietyn rikkipitoisuuden saavuttaminen seoksille, joiden tuotteilla on eri rikkipitoisuudet, kaikkien näiden toimintojen yhdistelmät tai vastaavat toiminnot eivät anna alkuperäasemaa. (1) Tämä esimerkki annetaan ainoastaan asian selittämiseksi. Se ei sido oikeudellisesti. (2) ks. yhdistetyn nimikkeistön 27 ryhmän lisähuomautus 4 b). LIITE II "LIITE II >TAULUKON PAIKKA> "